Amb aquesta iniciativa, presentada per la consellera Chacón aquest dimecres a la tarda a Califòrnia, l'oficina d'ACCIÓ a Silicon Valley actuarà com un hub per captar tendències i oportunitats d'innovació disruptiva en aquesta regió per traslladar-les a Catalunya i impulsar la transformació de startups, pimes i grans empreses.
La consellera d'Empresa i Coneixement, Àngels Chacón, ha presentat aquest dimecres a la tarda al Computer History Museum de Mountain View (Silicon Valley, Califòrnia) la nova iniciativa ' Catalonia Exponential ' impulsada per ACCIÓ –l'agència per a la competitivitat de l'empresa depenent del Departament d'Empresa i Coneixement-, que té per objectiu aplicar la innovació de Silicon Valley a les empreses catalanes.
Amb aquesta iniciativa, l'oficina d'ACCIÓ a Silicon Valley actuarà com un hub que traslladarà a Catalunya les tendències i canvis tecnològics que s'estan produint en aquesta regió dels Estats Units per accelerar els processos de transformació de startups, pimes i grans empreses catalanes.
Durant la presentació de la iniciativa a Silicon Valley, Chacón ha assegurat que " avui, competitivitat significa trobar respostes al tsunami que ens està colpejant i transformant les nostres vides, negocis i mercats: estem preparats per fer front a aquesta nova realitat, estem decidits a accelerar l'economia de la innovació a Catalunya ".
La consellera ha volgut subratllar que " no volem ser Silicon Valley, volem poder jugar a la lliga de Silicon Valley ".
En aquest sentit, amb el 'Catalonia Exponential', Chacón ha explicat que " volem connectar l'ecosistema de Silicon Valley amb Catalunya i portar la seva mentalitat a Catalunya ".
" L'objectiu és transformar les empreses catalanes perquè aprofitin els canvis disruptius provocats per les noves tecnologies en oportunitats de creixement exponencial ", ha anunciat.
En aquest sentit, la consellera d'Empresa i Coneixement ha fet referència a tecnologies com el blockchain, la impressió 3D, la biotecnologia, el big data, la realitat augmentada i virtual, l'Internet de les Coses (IoT) o la intel·ligència artificial. "
Hem d'exposar l'empresa catalana als canvis que està provocant la convergència d'aquestes tecnologies, ajudar-la a convertir-les en oportunitats i contribuir així a la competitivitat de tot el teixit productiu ", ha destacat.
Es tracta d'una iniciativa que comença a l'Oficina Exterior de Comerç i Inversions d'ACCIÓ a Silicon Valley, considerada una de les regions més innovadores del món, i que posteriorment es preveu estendre a altres oficines de la xarxa.
En aquest sentit, el conseller delegat d'ACCIÓ, Joan Romero, ha subratllat que " fa 30 anys, ACCIÓ va començar a donar suport a les empreses per fer els primers passos per internacionalitzar-se i innovar.
Avui també donarem al teixit empresarial les eines per innovar de manera disruptiva i transformar-se".
La iniciativa està liderada per Marc Bonavia, nou director de l'oficina d'ACCIÓ a Silicon Valley.
Durant la seva intervenció, Bonavia ha explicat que " la innovació és el procés que permet a una empresa millorar alguna cosa que ja existeix ", mentre que " la innovació disruptiva és la que dona lloc a una cosa nova que deixa obsolet el que ja existia ". "
Aquest és el model que hem d'impulsar ", ha destacat, i ha emfatitzat que " cal comprendre com les tecnologies convergents pertorbaran qualsevol indústria i crearan un avantatge per a aquells que estiguin preparats".
Accions a Catalunya i als Estats Units
'Catalonia Exponential' contempla accions a Catalunya i als Estats Units, entre les quals destaquen:
'Catalonia Exponential' contempla accions a Catalunya i als Estats Units, com ara l'itinerari d'innovació, l'antena d'innovació, els 'disrupt tours' o el 'Road to Silicon Valley', entre d'altres